《次韵子瞻寄黄子木杖》
宋代·苏辙

老至亦有渐，五十惟杖始。
行年日辰匝，幸免乡闾耻。
罪重疮难平，余痂未脱疻。
登山足犹健，不用扶儿子。
我兄念辛勤，赠此携且倚。
他年赐环日，田舍尤须此。
早收藤节杯，旋缀乌皮几。
茅檐数间足，不用伐桐杞。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。